天有不测风云,人有旦夕祸福。蜈蚣百足,行不及蛇;雄鸡有翼,飞不如鸦。马有千里之程,无人不能自往;人有凌云之志,非运不能腾达。文章盖世,孔子困于陈蔡;武略超群,太公垂钓渭水。盗跖年幼,不是善良之辈;颜回命短,实非凶恶之徒。尧舜至圣,反生不肖之子;瞽叟顽呆,却生大圣之儿。张良原是布衣,萧何曾为县吏;晏子身无五尺,能做齐国首相;孔明卧于草庐,做了蜀汉军师。韩信手无缚鸡之力,封了汉朝大将。冯唐有安邦之志,到老万贯无封。楚王虽雄,难免乌江自刎;汉王虽弱,却有万里江山。满腹经纶,白发不第;才疏学浅,少年登科。有先贫而后富,有先富而后贫。蛟龙未遇,潜身于鱼虾之间;君子失时,拱手于小人之下。天不得时,日月无光;地不得时,草木不长;水不得时,风浪不止;人不得时,历运不通。盖人生在世,富贵不能移,贫贱不能欺,此乃天理循环,周而复始也。